Diari Oficial de la Generalitat Valenciana


Sumari del DOGV 4274, del 19-06-2002 (2002/6604)

RESOLUCIÓ de 19 de juny de 2002, del director general de Personal, de la Conselleria de Cultura i Educació, per la qual es declaren aprovades les llistes definitives d'aspirants admesos i exclosos per a participar en els procediments selectius d'ingrés i accés als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, i en el procediment per a l'adquisició de noves especialitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4274

Data del DOGV
:   19-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6604


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de juny de 2002, del director general de Personal, de la Conselleria de Cultura i Educació, per la qual es declaren aprovades les llistes definitives d'aspirants admesos i exclosos per a participar en els procediments selectius d'ingrés i accés als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, i en el procediment per a l'adquisició de noves especialitats. [2002/X6604]
  
Transcorregut el termini de reclamacions previst en el punt tercer de la Resolució de 3 de juny de 2002, del director general de Personal (DOGV de 6 de juny), per la qual es declaren aprovades les llistes provisionals d'aspirants admesos i exclosos per a participar en els procediments selectius d'ingrés i accés als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, i en el procediment per a l'adquisició de noves especialitats, esmenades les deficiències observades i resoltes les reclamacions presentades, resolc:
  
Primer
  
Declarar aprovada la llista definitiva d'aspirants admesos i exclosos, amb indicació en este últim cas de les causes d'exclusió, per a participar en estos procediments selectius, que figura com a annex I de la present resolució.
  
El fet de figurar en la relació d'admesos no prejutja que es reconega als interessats la possessió dels requisits exigits en estos procediments selectius. Quan de l'examen de la documentació que d'acord amb la base 10 de l'orde de convocatòria s'hi haja de presentar, en el cas de ser seleccionat, se'n desprenga que no posseïxen algun dels requisits, els interessats decauran de tots el drets que es pogueren derivar de la seua participació en estos procediments.
  
Segon
  
Convocar els aspirants admesos per a participar en estos procediments selectius als cossos de professors d'Ensenyament Secundari, professors d'Escoles Oficials d'Idiomes i professors tècnics de Formació Professional, que estiguen exempts o superen la prova de coneixements dels dos idiomes oficials de la Comunitat Valenciana davant els corresponents tribunals, segons l'especialitat i la província d'examen que figuren en la llista definitiva d'admesos i exclosos per a la realització de la prova escrita de la fase d'oposició o, si escau, a l'acte de presentació, el dia 25 de juny de 2002, a les 16.00 hores, als llocs que es relacionen en l'annex II d'esta resolució.
  
Tercer
  
Convocar els aspirants admesos per a participar en estos procediments selectius al cos de professors de Música i Arts Escèniques, que estiguen exempts o superen la prova de coneixements dels dos idiomes oficials de la Comunitat Valenciana davant els corresponents tribunals, segons l'especialitat i la província d'examen que figuren en la llista definitiva d'admesos i exclosos per a la realització de la prova escrita de la fase d'oposició o, si escau, a l'acte de presentació, el dia 29 de juny de 2002, a les 9.00 hores, excepte les especialitats de Violoncel, Fagot i Tuba, a les 10.00 hores, i les especialitats de Clarinet i Fonaments de Composició a les 16.00 hores, tots ells als llocs que es relacionen en l'annex II d'esta resolució.
  
Quart
  
Declarar aprovada la llista definitiva d'aspirants admesos i exclosos, amb indicació en este últim cas de les causes d'exclusió, per a participar en el procediment per a l'adquisició de noves especialitats en els cossos de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, que figura com a annex III d'esta resolució.
  
Cinqué
  
Convocar els aspirants admesos per a participar en el procediment per a l'adquisició de noves especialitats als cossos de professors d'Ensenyament Secundari, professors d'Escoles Oficials d'Idiomes i professors tècnics de Formació Professional davant els corresponents tribunals, segons l'especialitat i la província d'examen que figuren en la llista definitiva d'admesos i exclosos el dia 25 de juny de 2002, a les 16.00 hores, i als aspirants que participen pel cos de professors de Música i Arts Escèniques el dia 29 de juny de 2002, a les 9.00 hores, excepte les especialitats de Violoncel, Fagot i Tuba, a les 10.00 hores, i les especialitats de Clarinet i Fonaments de Composició a les 16.00 hores, tots ells als llocs que es relacionen en l'annex II d'esta resolució.
  
Sisé
  
Els aspirants s'hi hauran de presentar amb el document nacional d'identitat o document similar del país d'origen, passaport o permís de conducció on aparega la fotografia del titular.
  
Els qui no hi compareguen quedaran exclosos del procés selectiu, llevat del casos de força major degudament justificats i considerats pel tribunal.
  
Seté
  
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, de Govern Valencià, i la disposició addicional 15 de la Llei 6/1997, de 14 d'abril, podrà interposar-se potestativament recurs de reposició davant la Direcció General de Personal en el termini d'un mes comptat des del dia següent de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir del dia següent de la seua publicació.